EELNÕU	
KORRALDUS	
	
Meriküla	                                2025 nr	

Projekteerimistingimuste andmine 
Liikva külas Vainula maaüksusele  põllumajandushoone püstitamiseks		
	
Kinnistusraamatus andmed notariaalse lepingu olemasolust Mardilaane ja Mardi kinnistu omanikuga puuduvad.
 
15.07.2025 esitati läbi Ehitisregistri Harku Vallavalitsusele projekteerimistingimuste taotlus Liikva külas Vainula maaüksusele, katastritunnusega 19801:001:0472, 100% maatulundusmaa sihtotstarbega, 90484m² suurusega katastriüksusele põllumajandushoone püstitamiseks. Kinnistu paikneb hajaasustuses, leebe režiimiga looduslikul haljasmaal. Praktiliselt kogu kinnistu jääb keskkonnaregistri maardlate nimistus oleva Sõrve lubjakivimaardla (registrikaart 251) alale.
Samuti on maaüksusel keskkonnaregistri natura elupaik (regioon 5130) ja niidud (regioon 09).Kinnistu kirdeosa jääb osaliselt rohvõrgustiku Liikva koridori alale.

Ehitisregistri ja Maa-ja Ruumiameti veebilehel kättesaadava kaardirakenduse põhjal on kinnistu hoonestamata.

Projekteerimistingimuste taotluse kohaselt soovitakse kinnistule püstitada ca 150m² ehitisealuse pinnaga põllumajandushoone hobustele ja kanala koos varjualusega.

Ehitusseadustiku (EhS) § 26 lõike 1 kohaselt on projekteerimistingimused vajalikud ehitusloakohustusliku hoone või olulise avaliku huviga rajatise ehitusprojekti koostamiseks, kui puudub detailplaneeringu koostamise kohustus. EhS § 26 lõige 2 sätestab, et pädev asutus annab projekteerimistingimused hoone või olulise rajatise püstitamiseks või rajamiseks või laiendamiseks üle 33 % selle esialgu kavandatud mahust.

Planeerimisseaduse (PlanS) § 125 lõike 1 kohaselt on detailplaneeringu koostamine nõutav linnades, alevites ja alevikes ehitusloakohustusliku hoone püstitamiseks, olemasoleva hoone laiendamiseks üle 33% selle esialgu kavandatud mahust, olulise huviga rajatise püstitamiseks ja olulise ruumilise mõjuga ehitise ehitamiseks, kui olulise ruumilise mõjuga ehitise asukoht on valitud üldplaneeringuga.

Kuna ehitustegevust kavandatakse Liikva külas, siis PlanS-st tulenevat detailplaneeringu koostamise kohustust ei esine.

PlanS § 125 lõige 2 sätestab, et lisaks PlanS § 125 lõikes 1 sätestatule on detailplaneeringu koostamine nõutav üldplaneeringuga määratud detailplaneeringu koostamise kohustusega alal või juhul. Harku valla üldplaneeringu järgi hajaasustuses detailplaneeringu koostamise kohustust ei teki.

Vastavalt EhS § 11 lõige 2 punktile 4 hõlmavad ehitisele esitatavad nõuded (määratakse projekteerimistingimustega) asjakohasel juhul juurdepääsu. Vainula kinnistule on juurdepääs riigiteelt 11410 Kiia-Vääna-Viti maanteelt, üle naaberkinnistu, kellega  on sõlmitud notariaalne kokkulepe ja üle Vainula maaüksuse omanikule kuuluva Karjatse maaüksuse.

EhS § 31 lg 4 punkti 1 kohaselt esitatakse projekteerimistingimuste eelnõu vajaduse korral kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega. Vainula kinnistu asub praktiliselt kogu ulatuses keskkonnaregistri maardlate nimistus arvel oleva Sõrve lubjakivimaardla (registrikaart 251) alal. Sellest tulenevalt esitas vallavalitsus projekteerimistingimuste eelnõu kooskõlastamiseks Eesti Geoloogiateenistusele. Eesti Geoloogiateenistus kooskõlastas oma 2025 saadetud kirjaga nr eelnõu märkustega, millega on käesolevat eelnõud täiendatud.

EhS § 33 lg 1 kohaselt kehtivad projekteerimistingimused viis aastat. Põhjendatud juhul võib pädev asutus projekteerimistingimuste kehtivuseks sätestada teistsuguse tähtaja või muuta projekteerimistingimuste kehtivuse tähtaega. 

Harku Vallavalitsus peab põhjendatuks projekteerimistingimuste kehtivuse tähtajaks kolme aasta määramist, kuna kolme aastat võib pidada piisavaks ajaks soovi korral ehitusprojekti koostamiseks ja ehitusloa taotlemiseks. Juhul, kui isik nimetatud aja jooksul ehitusluba ei taotle, ei piira miski tema poolt uute projekteerimistingimuste taotlemist, arvestades tol hetkel kehtivate üldiste kasutus- ja ehitustingimustega.

Ehitusseadustiku § 26 lõike 1, lõike 2 punkti 1, lõigete 3 ja 4, § 28, § 33 lõike 1, planeerimisseaduse § 125 lõike 2, Harku valla üldplaneeringu, 31.05.2018 Harku Vallavolikogu otsusega nr 51 kehtestatud Harku valla ehitustingimusi, miljööväärtuslikke alasid ja väärtuslikke maastikke määrava ning tihehoonestusalasid täpsustava teemaplaneeringu, kohaliku omavalitsuse korralduse seaduse § 6 lõike 1, § 22 lõike 2 ja Harku Vallavolikogu 25. mai 2017 määruse nr 21 “Harku valla ehitusmäärus” § 9 punkti 2 alusel:

1. Anda projekteerimistingimused põllumajandushoone püstitamiseks ehitusprojekti koostamiseks aadressil Harku vald, Liikva küla, Vainula vastavalt lisadele 1 ja 2.

2. Projekteerimistingimused kehtivad 2028 (kaasa arvatud).

3. Korraldust on võimalik vaidlustada 30 päeva jooksul selle teatavakstegemisest arvates, esitades vaide Harku Vallavalitsusele haldusmenetluse seaduse sätestatud korras või kaebuse Tallinna Halduskohtule halduskohtumenetluse seadustikus sätestatud korras.

4. Korraldus jõustub teatavakstegemisest.
	
(allkirjastatud digitaalselt)	
	(allkirjastatud digitaalselt)	
Erik Sandla		
Vallavanem	Maarja Lehemets-Tihhanov	
	Vallasekretär	
		
Jaotuskava: EHR-is Menetlus nr 501472, KAISA MUUTRA, kaisa.muutra@gmail.com